b"\n_START_ARTICLE_\nCasa Ignasi Escud\xc3\xa9 Gal\xc3\xad\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici destinat a habitatge unifamiliar, de planta baixa i dos pisos, adossats mitjan\xc3\xa7ant una mitgera per un costat i amb un jard\xc3\xad a l'altre cant\xc3\xb3. La fa\xc3\xa7ana \xc3\xa9s sim\xc3\xa8trica, amb tres obertures per planta, les dues primeres en forma d'arc rebaixat de perfil arrodonit i al pis superior amb arcs de mig punt, que denoten l'ampliaci\xc3\xb3 posterior de la casa._NEWLINE_Les obertures del primer pis es comuniquen entre elles mitjan\xc3\xa7ant una balconada de ferro amb forma lleugerament corbada. Remata l'edifici un r\xc3\xa0fec senzill i d'escassa volada.\n_START_SECTION_\nHist\xc3\xb2ria\n_START_PARAGRAPH_\n\xc3\x89s una obra de Llu\xc3\xads Muncunill de 1905, que el 1910 hi va afegir el pis superior. L'any 1930, l'arquitecte Ignasi Escud\xc3\xa9 i Gibert va realitzar obres de remodelaci\xc3\xb3 a l'edifici. Al costat, al n\xc3\xbamero 79, Llu\xc3\xads Muncunill hi va bastir una altra casa m\xc3\xa9s petita i d'una tipologia semblant per al mateix propietari, tamb\xc3\xa9 l'any 1930."